《望海潮·地雄河岳》
金朝·折元礼

地雄河岳，疆分韩晋，
潼关高压秦头。
山倚断霞，江吞绝壁，
野烟秦带沧州。
虎旆拥貔貅。
看阵云截岸，霜气横秋。
千雉严城，五更残角月如钩。
西风晓入貂裘，
恨儒冠误我，却羡兜鍪。
六郡少年，三明老将，
贺兰烽火新收。
天外岳莲楼。
想断云横晓，谁识归舟？
剩着黄金换酒，羯鼓醉凉州。

作者简介：（？-1221）金代词人。字安上。世为麟抚经略使。父折定远，侨居忻州（今山西忻州），遂为忻州人。